અમરેલીના ધારી ખાતે ગીર હડાલા રેન્જમાં ૯ વર્ષની સિંહણનું ઝેરી વાઇરસથી મોત થયુ છે અને મિતિયાળા અભયારણ્યમાં ૧૫ વર્ષની સિંહણનો કોહવાયેલી હાલતમાં મૃતદેહ મળી આવ્યો હતો. જૂનાગઢ સી.સી.એફ દ્વારા બંને સિંહણોના મોતની પુષ્ટી કરવામાં આવી રહી છે. હાલ વન વિભાગ ઘટના સ્થળે પહોંચી બંને સિંહણોના મૃતદેહનો કબજો મેળવી પીએમ માટે ખસેડવામાં આવી છે. જો કે, બંને સિંહણોના મોતને લઇ રહસ્યના તાણાવાણાં સર્જાયા છે. તેને લઇ આ મામલે એફએસએલ અને નિષ્ણાતોની મદદ લેવાઇ રહી છે. કયા ઝેરી વાઇરસની અસરથી સિંહણનું મૃત્યુ થયું અને બીજી સિંહણનું મોત કેવી રીતે થયું, તેની હત્યા છે કે કોઇએ શિકાર કરી ફેકીં દીધી છે તે સહિતના પ્રશ્નોના જવાબ મેળવવા વનવિભાગના અધિકારીઓ સહિત તંત્ર કામે લાગી ગયું છે.